Атлянтычная група

**«Атлянтычная група»** — прыватнае харчовае прадпрыемства Харватыі, заснаванае ў кастрычніку 1991 году пад назвай «Атлянтычны гандаль».

На 2024 год вырабляла газаваную і мінэральную ваду, каву, слодычы і саленьні, намазкі, а таксама валодала сеткай аптэк. Мела ўласную сетку збыту ў Харватыі, Сэрбіі, Славеніі і Паўночнай Македоніі, а таксама ў Аўстрыі і Расеі. Мела даччыныя прадпрыемствы і замежныя прадстаўніцтвы ў 8 краінах Эўропы. Пастаўляла харчаваньне ў 40 краінаў.

## Будова
На 2024 год «Атлянтычная група» мела даччыныя прадпрыемствы ў 8 краінах Эўропы.
* *Харватыя*. Наймалі 2039 супрацоўнікаў. У Заграбе працавалі 2 заводы «Цэдэвіта» і «Мантана», дзе выраблялі распушчальныя вітамінныя напоі, цукеркі і сэндвічы. У Апатаўцы (Капрыўніцка-Крыжэвацкая жупанія) дзейнічаў завод «Крыніцы Кальніка», дзе разьлівалі пітную ваду і газаваную ваду «Кокта». Уласныя таварні месьціліся ў Заграбе, Вараждзіне, Рыецы, Спліце і Осіеку. Таксама дзейнічала найбольшая ў краіне сетка аптэк «Фармацыя».
* *Сэрбія*. Налічвалася 1968 працаўнікоў. У Бялградзе дзейнічалі даччыныя прадпрыемствы  і «Гранд». Краёвае прадстаўніцтва месьцілася на  вуліцы, д. 249. У Бялградзе і  (Мачванская акруга) выраблялі ласункі і каву. Ваду «Карагеоргі», напоі «Кокта» і «Юпі» выпускалі ў Смэдэрэўскай Паланцы. У  (Расынская акруга) выраблялі сокі. Галоўная таварня месьцілася ў  (край Ваяводзіна), а іншыя — ў Новым Садзе, Чачку і Нішы.
* *Славенія*. Налічвалася 642 супрацоўнікі. У Любляне дзейнічала даччынае прадпрыемства «Дарагая Колінская», што месьцілася па Колінскай вуліцы, д. 1. Завод у Ізоле вырабляў намазкі і каву. У Рагашкай Слаціне (Савінскі край) разьлівалі пітную і газаваную ваду. Уласнымі таварнымі знакамі былі «Баркафэ», «Аргэта», «Кокта» і «Донат».
* *Паўночня Македонія*. Наймалі 266 працаўнікоў. У Скоп'і мясцовая «Дарагая Колінская» вырабляла каву і мела ўласную таварню.
* *[[Босьнія і Герцагавіна]]*. Працаваў 191 чалавек. Завод намазак «Аргэта» працаваў ў Доні Хаджычы, д. 138 (Сараеўскі кантон). Каву «Гранд» выраблялі  (Рэспубліка Сэрбская) пад Біелінай.

Гандлёвыя прадстаўніцтвы працавалі ў Аўстрыі, Расеі і Чарнагорыі.

## Збытавая сетка
На 2024 год «Атлянтычная група» мела 17 таварняў і звыш 1000 самаходаў, якімі спажывецкія тавары дастаўлялі больш як 70 000 крамаў. Гэта рабіла прадпрыемства 3-м найбольшым на Балканах у галіне дастаўкі тавараў.
* *Харватыя*. На 4-х складах зь месцам для 20 960 паддонаў працавала 716 чалавек, зь іх 270 кіравалі ланцугамі паставак. Аўтапарк налічваў 289 самаходаў.
* *Сэрбія*. Дастаўка дзейнічала зь 2001 году. На 4-х таварнях для 24 847 паддонаў працавала 603 чалавекі, зь іх 212 кіравалі ланцугамі паставак. Налічваўся 381 самаход.
* *Босьнія і Герцагавіна*. Падразьдзяленьне існавала з 1994 году з галаўной сядзібай у Шырокім Брыегу. На 5 таварнях маглі захоўваць да 13 700 паддонаў. Сярод 422 супрацоўнікаў 141 кіраваў ланцугамі паставак.
* *Славенія*. Таварню ў Любляне заснавалі ў 2004 годзе. Плошчы ставала на 9600 паддонаў. Налічвалася 189 супрацоўнікаў і 139 самаходаў. 
* *Паўночная Македонія*. На таварні ў Скоп'і працавала 213 чалавек, зь іх 81 кіраваў ланцугамі паставак. Месца ставала на 3000 паддонаў. Аўтапарк налічваў 100 самаходаў.
* *Чарнагорыя*. У Данілаўградзе склад на  2550 кв. м дзейнічаў зь 2007 году. Налічвалася 63 самаходы і 89 працаўнікоў, сярод якіх 30 загадвалі ланцугамі паставак.
* *Аўстрыя*. У 2015 годзе стварылі таварню ў Вене. Сярод 25 супрацоўнікаў 4 кіравалі ланцугамі паставак.

## Уласьнікі
На пачатак 2024 году кантрольным пакетам паёў «Атлянтычнай групы» ў 50,2 % валодаў заснавальнік прадпрыемства і старшыня яго Ўправы Эміль Тэдэскі праз утворанае ў 2022 годзе прадпрыемства «Мыбэрг». Іншымі 9 найбольшымі пайшчыкамі былі:
* абавязковы пэнсійны фонд (АПФ) «Райфайзэн» (Аўстрыя) — 10,9 %;
* АПФ «Альянц-Заграбскі банк» — 8,6 %;
* АПФ «Эрстэ» (Аўстрыя) — 7,4 %;
* Лада Тэдэскі-Фьёрыё — 5,8 %;
* АПФ «Харвацкія каштоўныя паперы Прадпрымальніцкага банка Заграбу» — 4,2 %;
* добраахвотны пэнсійны фонд (ДПФ) «Райфайзэн» — 1,6 %;
* скарбніцкі зборны рахунак кліентаў «Прадпрымальніцкага банка Заграбу» — 1,2 %;
* прыбытковы ДПФ «Альянц-Заграбскі банк» — 0,7 %;
* Невен Вранкавіч — 0,7 %.

## Мінуўшчына
28 кастрычніка 1991 году кіраўнік мілянскага падразьдзяленьня (Італія) ангельскага цэлюлёзнага холдынгу «Мэтэор» Эміль Тэдэскі (нар. 1967, Спліт) заснаваў таварыства з абмежаванай адказнасьцю «Атлянтычны гандаль» у Харватыі. Спачатку гандлявалі амэрыканскімі жуйкамі «Рыглі» (штат Іліной) і батончыкамі «Марс». У 1992 годзе адчынілі таварню ў Спліце. У 1994 годзе дадалі склады ў Осіеку і Рыецы. У 1996 годзе пачалі прадаваць амэрыканскія прылады для галеньня «Джылет» (штат Масачусэтс) і батарэйкі «Дзюрасэл». У 1997 годзе ўклалі ў басьнійскае прадпрыемства дастаўкі «Атако». У 1998 годзе ў Харватыі запусьцілі вытворчасьць сэндвічаў «Мантана». У 1999 годзе пачалі прадаваць амэрыканскія лекі ад карпарацыі «Джонсан і Джонсан» (штат Нью-Джэрзі).

У 2001 годзе адчынілі даччынае прадпрыемства дастаўкі ў Сэрбіі і набылі харвацкага вытворцу напояў «Цэдэвіта». Таксама пачалі прадаваць італьянскі шакаляд «Фэрэро» (край П’емонт). У 2002 годзе ўтварылі холдынг «Атлянтычная група». У 2003 годзе паглынулі харвацкага вытворцу касмэтыкі «Нэва», а ў Македоніі адчынілі даччынае прадпрыемства дастаўкі. У 2004 годзе прадпрыемства дастаўкі адчынілі ў Любляне (Славеніі). Таксама паглынулі вытворчасьць касмэтыкі пад таварным знакам «Мэлем». У 2005 годзе «Атлянтычная група» паглынула нямецкага вытворцу спартовага харчаваньня «Галеко» і «Мультыпаўэр». У 2006 годзе адчынілі гандлёвае прадстаўніцтва ў Расеі і пераўтварылі ТАА «Атлянтычная група» ў акцыйнае таварыства. У 2007 годзе паглынулі харвацкага вытворцу харчовых дадаткаў «Фідыфарм» у Ракіце пад Заграбам і птушкагадоўчую фабрыку «Мультывіта» ў Джакаве (Осіецка-Баранская жупанія).

19 лістапада 2007 году «Атлянтычная група» выпусьціла 31 % паёў у вольнае абарачэньне на «Заграбскай біржы», што стала найбольшым разьмяшчэньнем паёў прыватным прадпрыемствам. У 2008 годзе паглынулі аптэчную сетку «Фармацыя» ў Харватыі. У 2010 годзе паглынулі славенскага вытворцу намазак «Дарагая Колінская» і вытворцу мінэральнай вады «Кальніцкія воды» ў Крыжэўцах (Капрыўніцка-Крыжэвацкая жупанія). У ліпені 2010 году правялі рэкапіталізаваньне шляхам выпуску 864 305 паёў, што павялічыла іх агульны лік да 3 334 300. У 2013 годзе пачалі прадаваць ангельскае мыла ад прадпрыемства «Юнілевэр». У 2015 годзе паглынулі сэрбскага вытворцу сокаў і джэмаў «Фудланд» і ўзьвялі завод спартовага харчаваньня «Мультыпаўэр» у Харватыі. У 2016 годзе заснавалі прадпрыемствы дастаўкі ў Аўстрыі і Нямеччыне. У 2017 годзе заключылі пагадненьне аб супрацы з бэльгійскім вытворцам спартовага харчаваньня «Аміналабс».

У 2018-м «Атлянтычная група» стала найбольшым прадпрыемствам на «Заграбскай біржы» і прадала вытворцу касмэтыкі «Нэва». У 2019 годзе нямецкага вытворцу ежы «Трыпойнт» (зямля Шлезьвіг-Гальштайн) прадалі таварныя знакі спартовага харчаваньня «Мультыпаўэр», «Чамп» і «Мультабэн». Таксама прадалі прадпрыемства «Фідыфарм» і таварны знак «Мультывіта». Сярод іншага, закрылі прадпрыемства «Біянатура» па бутэляваньні вады і заключылі дамову аб супрацы зь сеткай кавярняў «Вівас». У 2020 годзе прадалі таварны знак дзіцячага харчаваньня «Бэбі» і заключылі дамову зь італьянскім вытворцам ежы «Прокафэ». У 2021 годзе прадалі завод у Мірне (край Паўднёва-Ўсходняя Славенія), а ў 2022-м — на курорце мінэральнай вады ў Смэдэрэўскай Паланцы (Сэрбія). У ліпені 2022 году паі «Атлянтычнай групы» падзялілі з намінальнай вартасьці ў 40 кунаў да 10 за пай, таму агульны лік паёў вырас да 13 337 200. У 2023 годзе статутны капітал перавялі з кунаў у эўра, пасьля чаго той склаў 106 697 600 эўра з намінальнай вартасьцю па 8 эўра за пай. У 2023 годзе падпісалі дамову аб набыцьці сэрбскага вытворцы кавы «Штраўс Адрыятыкі».

## Крыніцы

## Вонкавыя спасылкі
* 

Катэгорыя:Харвацкія кампаніі
Катэгорыя:Эўрапейскія харчовыя кампаніі
Катэгорыя:Заграб
Катэгорыя:Зьявіліся ў 1991 годзе